Държавен вестник, бр. 47, 2019 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  47
основания по чл. 146 от АПК, намира за 
установено следното:
Оспорена е валидността на Методиката 
за определяне на санкциите след плащане 
по проекти по ПРСР 2007 – 2013, утвърдена 
от изпълнителния директор на ДФ „Земе-
делие“ (наричана нататък за краткост „ме-
тодиката“), която (съгласно посоченото в 
нея) е разработена в съответствие с член 30 
от Регламент (ЕС) № 65/2011 на Комисията 
от 27 януари 2011 г. за определяне на под-
робни правила за прилагане на Регламент 
(ЕО) № 1698/2005 на Съвета по отношение 
на прилагането на процедури за контрол, 
както и кръстосано спазване по отношение 
на мерките за подпомагане на развитието 
на селските райони и член 35 от Делегиран 
регламент (ЕС) № 640/2014 на Комисията от 
11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета по отношение на интегрираната 
система за администриране и контрол и усло-
вията за отказ или оттегляне на плащанията 
и административните санкции, приложими 
към директните плащания, подпомагането 
на развитието на селските райони и кръсто-
саното съответствие. Същата е публикувана 
на сайта на ДФ „Земеделие“ на адрес: http://
www.prsr.bg/merki/index.html.
Методиката се прилага при неспазване на 
критерии за допустимост, различни от разме-
ра на площите или броя на животните, както 
и на ангажименти или други задължения.
Насоките за санкциите следва да се при-
лагат в случаи на нередности, които предста-
вляват нарушение на нормативни разпоредби, 
както и на договорните отношения между 
ДФЗ и ползвателите, получили безвъзмездна 
финансова помощ по Програмата за развитие 
на селските райони за периода 2007 – 2013 г. 
Изчисляването на санкцията за установени 
след плащане нарушения се извършва на 
база оторизираната по сключения договор 
финансова помощ.
Санкциите за видовете нарушения на 
нормативни и/или договорни задължения 
от страна на ползвателите са в размери, 
определени съгласно приложение № 1, като 
се отчитат тежестта, степента, продължи-
телността и системността на неспазването, 
при спазване на правилата, посочени в 
приложението.
При така очертаните цели, принципи и 
предметен обхват на оспорената методика 
спорът относно правния є характер е разре-
шен с влязло в сила Определение № 14855 
от 5.12.2017 г. по адм. дело № 13288/2017 г. 
на петчленен състав от първа колегия на 
Върховния административен съд. Съгласно 
него „Методиката притежава белезите на 
подзаконов административен акт по сми-
съла на чл. 7а от Закона за нормативните 
актове, тъй като с нея са приети мерки на 
национално ниво, необходими за изпъл-
нение и прилагане на посочените по-горе 
регламенти, които представляват актове на 
Европейския съюз. С методиката освен че 
дават насоки за администрацията на ДФ 
„Земеделие“ – Разплащателна агенция, за 
това как се процедира при неспазване на 
критериите за допустимост, същевременно 
се засягат правата и законните интереси на 
всички лица – бенефециери по Програмата 
за развитие на селските райони, в случаи-
те, когато се констатират извършени от тях 
нарушения на нормативни и/или договорни 
задължения. С методиката се определят ус-
ловията и редът, при които на ползвателите 
се налагат санкции за извършените от тях 
нарушения, като в приложение № 1 към нея са 
определени и конкретните видове нарушения 
и съответните размери на налаганите санкции 
на ползвателите. Методиката отговаря на 
всички критерии за подзаконов нормативен 
акт по смисъла на чл. 75, ал. 1 АПК и на 
чл. 1а ЗНА, тъй като съдържа общи правила 
за поведение, отнасящи се до неопределен 
и неограничен брой адресати (ползвателите 
по ПРСР са едновременно неопределени и 
неограничени на брой), имащи многократно 
правно действие.“
В случая следва да се провери дали из-
пълнителният директор на ДФ „Земеделие“ 
е бил нормативно овластен да издава процес-
ния подзаконов нормативен акт – методика.
В чл. 11 на Закона за подпомагане на 
земеделските производители (ЗПЗП) е ре-
гламентирано, че функциите на Разплаща-
телната агенция се изпълняват от Държавен 
фонд „Земеделие“. Съгласно чл. 18 от ЗПЗП 
органи на фонда са управителният съвет и 
изпълнителният директор. В разпоредбите 
на чл. 19 – 20а от ЗПЗП, уреждащи правомо-
щията на органите на ДФ „Земеделие“ – РА, 
няма изрично посочена законова делегация за 
издаване на подзаконови нормативни актове 
от органите на Разплащателната агенция. 
Отделно от това правомощията на изпъл-
нителния директор на ДФЗ са определени в 
чл. 10 от Устройствения правилник на ДФЗ, 
където също липсва оправомощаване за из-
даване на актове по прилагането на актове 
от по-висока степен.
В този смисъл изпълнителният директор 
на ДФ „Земеделие“ – РА, утвърдил оспорена-
та методика, не е овластен нито от Консти-
туцията, нито от закон да издава нормативни 
административни актове.
Съгласно правилата за издаване на нор-
мативен административен акт, разписани 
както в Закона за нормативните актове 
(ЗНА) и Указ № 883 за прилагане на Закона